70.		Oznámenie zamestnávateľa zamestnancovi
			o potrebe čerpania dovolenky z prevádzkových dôvodov
			(§ 111 ods. 2 ZP, § 113 ods. 1 ZP)
ABC, s.r.o., Ružová ul. č. 10, 010 01 Žilina,
zastúpená Ing. Vladimírom Milučkým 
Ján Hladký
Stodolova ul. č. 2, 010 01 Žilina
Žilina 13. 6. 2022
Vec:	Čerpanie dovolenky z prevádzkových dôvodov
Od 10. 7. 2022 do 21. 7. 2022 bola na základe rozhodnutia vedenia spoločnosti ABC, s.r.o. stanovená celozávodná dovolenka, v rámci ktorej sú všetci zamestnanci povinní čerpať dovolenku za odpracované dni v súlade s § 100 a nasl. Zákonníka práce.
Napriek tomu, že nespĺňate podmienku odpracovania 60 dní podľa § 101 citovanej právnej normy, zamestnávateľ Vám umožňuje čerpať uvedený druh dovolenky, nakoľko v uvedenom čase Vám nebude môcť prideľovať prácu podľa uzatvorenej pracovnej zmluvy zo dňa 1. 6. 2022.
Ing. Vladimír Milučký
konateľ spoločnosti
Poznámka
Zamestnávateľ môže po dohode so zástupcami zamestnancov určiť hromadné čerpanie dovolenky, ak je to nevyhnutné z prevádzkových dôvodov. Hromadné čerpanie dovolenky nesmie byť určené na viac ako dva týždne. Ak však ide o vážne prevádzkové dôvody, ktoré sa zamestnancom oznámia najmenej šesť mesiacov vopred, môže byť hromadné čerpanie dovolenky určené na tri týždne.